Nastasia Zürcher

**Nastasia Zürcher Losada** (Geneva,  Suitza, 1988ko ekainaren 26a) galiziar-suitzar artista da, abeslaria, bokalista eta konpositorea. Margolaria ere bada. 2019an lehen erakusketa egin zuen.    

## Biografia 
12 urtez hazi zen Genevan. Musikarien eta arte zaleen familia batean jaio zen. Sei urte zituela, bere borondatez, biolineko musika-prestakuntzari ekin zion, eta gero bateriarekin probatu zuen. Hamaika urterekin hasi zen kantu-eskolak jasotzen, eta laster sentitu zuen bide horetatik jarraitu nahi zuela.2000. urtetik Galizian, amaren aldeko aitona-amonen lurraldean, bizi da. Madrilen ere bi urtez bizi izan zen (2012-2014). Interpretazio eta Eszenatokiko Teknika ikasi zuen Artisten Nazioarteko Eskolan. Hainbat irakaslerengandik, hala nola Jesús Yanes, Sergio Sepí, Ramón Bermejo edo Hellen Rowsonengandik jaso zuen formazioa eta hainbat teknika ere bai, hala nola Jazzeko eta Ikasketa Musika Modernoko Diploma Profesionala, Santiago de Compostela Musika Eskolan. Richard Bona, Dean Bowman, Celia Mur edo Dani Reus-en klase magistralak ere jaso ditu.  

Compostelako Coro de la Rana koru ezagunean parte hartu zuen hainbat urtez, eta bere solistetako bat izan zen. Rastrexos Project musika-taldeko kantaria izan zen. Ortigueira, Suitzako Jaialdian eta Galiziako hainbat ziklo eta perkusio eta mestizaje jaialditan parte hartu du. Nastasaren hitzetan: *Artista gisa, bizi-mailan eraikitzailea izan nahi dut , eta horren alde egin nahi dut. Gorputzaz ere adierazi behar behar delakoan dago*. Jaialdi ugaritan parte hartu zuen, disko bakoitzean egokitutako zuzeneko formatu desberdinarekin, esate baterako Beat Trío Adrián Saavedra eta Narci Rodriguez beatboxean, edo bigarren diskoan boskotea, jazzeko artista ezagunekin, hala nola LAR Legido baterian edo Javi GDJazz tronpetan zituela.

2021. urtean bi musika-lankidetza argitaratu zituen: "*Flamante*" gaia García MC galiziar rap abeslariarekin, eta "Conexión" kanta Gustavo Almeida brasildar konpositore eta abeslariarekin.

2022an hirugarren *But Life Is Beauty Full* albuma argitaratu zuen, eta bi sari jaso zituen Galiziako musikaren sarietan: Musikaren Martín Códax (Artista del Año eta Blues, Funk eta Soul-eko Urteko artista) sariak. Zuzeneko emanaldietarako formatu berriarekin bira egiten du: Galiziako musikari garrantzitsuek osatutako seikote bat: Adrián Saavedra baxuan, Carmen Rey teklatuan eta koruetan, Bruno Couceiro baterian, Mon Orencio gitarra eta koroetan, eta Félix Rodriguez perkusioan.

Galiziako musikarien elkarte profesionaleko (Asociación Músicas Al Vivo (MAV) Zuzendaritza Batzordeko kide izan zen, 2018tik 2022ra bitarteko idazkari eta diruzain gisa.

## Diskografia 
## Sariak 
* Teo Autore Abesti Lehiaketa: Artista Onena, Jatorrizko Abesti Onena ("VOAR")
* Musikaren Martín Códaxsariak (Galician Music Awards): Blues, Funk & Soul (2016) kategoriako irabazlea; Munduko Musikak (2018) kategoriako finalista.
* Nazioarteko Liet Jaialdia (Herbehereak, 2018): *Musicians Award* saria + 2. postua sailkapen orokorrean, "*Espertos*/*Esna*" gaiarekin.
* *Urteko artista*, Martín Códax sarietan (2022)
* Album onena Blues, Funk eta Soul kategorietan, Musikaren Martín Códa de la Música Sarietan (2022)
* Lord, I'm Alive! (Zuzendaria: Jairo Moreno, 2022)

## Erreferentziak 
### Kanpo estekak 
* http://www.galiciantunes.com/bandsandartists/841|title=Nastasia Zürcher}